Чур, юр

Чур юр! — том йöзлöн гожся кадö ворсöм.

Нимъяс
Мукöд ворсöм ним: «Чур, кага» (Емва да Сыктыв вож, Паль), «Чур, дитя» (Межӧг, Туис-Керöс), «Чур, юр» (Эжва йыв да Луз вож, Бадьёль, Пожӧг), «Дитяшко» (изьваса сиктъясын), «Сувтса падöс» да «Пукса падöс» (Веньдін), «Куима кöр» (Вӧльдін), «Батышасьöм» (Ношуль).

Ворсанног
Бöрйöны куталысьöс да пышъялысьöс. Мукöд ворсысьыс сувтö гозйöн-гозйöн: либö öта-мöд бöрсяньыс, либö öтиыс пидзöсчанясьö, а мöдыс сувтö сы сайö. Сулалысьяс косттi пышъялö öти ворсысь, а мöдыс сiйöс куталö. Медым мынны тапкöмысь, пышъялысь вермö сувтны гоз водзö, и сэки коймöдыс, бöръяыс, пондö пышъявны сы пыдди; либö инмöдчыны пукалысьлöн юр дорö, шуны «чур, юр!» да пуксьыны сы местаö, а коймöдыс, сулалысьыс, кутас пышъявны. Куталысь кö водзджык инмöдчö пышъялысьöдз, ачыс пондö сыысь пышъявны.

 Ӧшмӧсъяс 
 Коми ворсöм да гаж: тöрыт да талун / Лöсьöдiсны Л.Н. Камбалова, А.Н. Рассыхаев. — Сыктывкар: Кола, 2007. — 76 л.б. 
 Коми календар. 2009 во / Дасьтiс  А.Н. Рассыхаев. — Сыктывкар: Кола, 2008. — 385 л.б.
 Рассыхаев А.Н. Чинки, Киколь да Геч: Коми йӧзкостса ворсӧмъяс. — Сыктывкар: Кола, 2011. — 64 л.б.

Категория:Ворсӧм